《次郑敬道明府八景总咏韵》
明代·古文集

邑中奇秀多山水，宇宙名区堪比拟。古祯遗谶良是潜，故老传闻非率尔。

文物诚不下他州，吾祖破荒几百秋。公来览胜有高调，胸次岂同俗吏流。

梧冈落照夕返岩，岫桂拂岚晴未了。渔郎歌月溪浅清，径出云檐深窕窈。

野渡横舟归客号，杏花雨湿耕农劳。龟峰一塔自千古，石边亭饯松花醪。

古今赋咏若干首，此景还来待公久。阳春白雪和再难，斲垩肯为运斤否。

作者简介：古文集，河源人。明世宗嘉靖元年（一五二二）贡生。官沙河司训。事见清康熙《河源县志》卷五。